ಎರಡು ಕೋಟಿ ಬೆಲೆಗೆ ಫ್ಲಾಟ್ ಸೇಲ್ಗೆ ಇಟ್ಟ ರಾಗಿಣಿ ಪೋಷಕರು ಡ್ರಗ್ಸ್ ನಂಟಿನ ಆರೋಪದ ಮೇಲೆ ಜೈಲು ಸೇರಿರುವ ತುಪ್ಪದ ಹುಡುಗಿ ರಾಗಿಣಿಗೆ ಸದ್ಯ ಹಣಕಾಸಿನ ಸಮಸ್ಯೆ ಎದುರಾಗಿದೆ ಎನ್ನಲಾಗಿದೆ. ಕೇಸ್ ವಿರುದ್ಧ ಹೋರಾಡಲು ಲಾಯರ್ಗೆ ಫೀಸ್ ನೀಡಲೂ ರಾಗಿಣಿ ಪೋಷಕರು ಕಷ್ಟಪಡುತ್ತಿದ್ದಾರಂತೆ. ಈ ಹಿನ್ನೆಲೆ ರಾಗಿಣಿ ಪೋಷಕರು, ಯಲಹಂಕದ ಅನನ್ಯ ಅಪಾರ್ಟ್ಮೆಂಟ್ನಲ್ಲಿರುವ ಫ್ಲಾಟ್ ಮಾರಾಟಕ್ಕಿಟ್ಟಿದ್ದಾರೆ ಅಂತ ತಿಳಿದುಬಂದಿದೆ. ಎರಡು ಕೋಟಿ ರೂಪಾಯಿಗೆ ತಾವು ವಾಸವಿರುವ ಮನೆಯನ್ನ ರಾಗಿಣಿ ಪೋಷಕರು ಸೇಲ್ಗೆ ಇಟ್ಟಿದ್ದಾರೆ. ಲಾಯರ್ಗೆ ಫೀಸ್ ಕೊಡಲು ನನ್ನ ಬಳಿ ಹಣವಿಲ್ಲ. ಹೀಗಾಗಿ ಫ್ಲಾಟ್ ಸೇಲ್ ಮಾಡ್ತೀನಿ ಅಂತ ರಾಗಿಣಿ ತಾಯಿ ಆಪ್ತರ ಬಳಿ ತಮ್ಮ ಕಷ್ಟ ತೋಡಿಕೊಂಡಿದ್ದಾರೆ ಅಂತ ತಿಳಿದುಬಂದಿದೆ. ಡ್ರಗ್ಸ್ ನಂಟಿನ ಆರೋಪದಲ್ಲಿ ರಾಗಿಣಿ ನಿನ್ನೆ ಜೈಲು ಸೇರಿದ್ದು, ನಾಳೆ ಅವರ ಜಾಮೀನು ಅರ್ಜಿ ವಿಚಾರಣೆಗೆ ಬರಲಿದೆ. Tags: drug mafia financial crisis newsfirst exclusive ragini dwivedi sandalwood drug mafia